ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሩስያ፡ ኣብ ሱዳን መደበር ሓይሊ ባሕሪ ክትሃንጽ መደብ ከምዘለዋ ኣፍሊጣ 17 ሕዳር 2020 ምንጪ ስእሊ, EPA ፕረዚደንት ሩስያ ቪላድሚር ፑቲን፡ ሃገሩ ኣብ ገማግም ቀይሕ ባሕሪ መደበር ሓይሊ ባሕሪ ክትከፍት ምስ ሱዳን ክተሰማማዕ ፍቃድ ከምዝሃበ ማዕከናት ዜና ሩስያ ሓቢረን። ሩስያ፡ ንሓይሊ ባሕራ ዘገልግል ማእከል መዕረፍን መዓረይን ከምእትከፍትን ከባቢ 300 ኣባላት ከምዝህልዎ'ውን ተፈሊጡ። ብመሰረት እቲ ወጺኡ ዘሎ ሓበሬታ፡ እቲ ሓይሊ ባሕሪ ኣብ ሰሜናዊ ክፋል ፖርት ሱዳን ክስራሕ'ዩ። ሞስኮ፡ ኣብዚ ቀረባ ዓመታት ንምስፍሕፋሕን ጽልዋታትን ኣመሪካን ቻይናን ንምብዳህ፡ ናብ ኣፍሪቃ ኣድሂባ ትሰርሕ ከምዘላ ተንተንቲ ፖሎቲካ ይዛረቡ። ስትራቴጂካዊ ኣገዳስነት ኤርትራን ወተሃደራዊ መዓስከራት ሃገራት ወጻኢን ኣብ ክሊ ቀይሕ ባሕሪ፡ ቀንዲ ስግኣታት ጸጥታ ኣየኖት'ዮም?
